Taispeántas an Eolaí Óig

Is taispeántas agus comórtas bliantúil é Eolaí Óg na Bliana do dhaltaí scoile a bhfuil spéis san eolaíocht acu.i mBéarla, BT Young Scientist and Technology Exhibition Ireland Ón mbliain 1965, bíonn Taispeántas an Eolaí Óig ar siúl in Éirinn, chun deis a thabhairt do scoláirí iar-bhunscoile na tíre na smaointe agus na tionscnaimh eolaíochta agus teicneolaíochta a léiriú don phobal.ELeathanach 485, 13 Eanáir 2025  

 Imeacht 
Bíonn an comórtas ar siúl gach bliain san RDS (Cumann Ríoga Bhaile Átha Cliath) i mBaile Átha Cliath, díreach tar éis laethanta saoire na Nollag.   

Breis is 500 tionscnamh atá ar taispeáint san RDS go hiondúil. Tá an comórtas ar an bhfód le hos cionn leathchéad bliain.  Tá cáil ar an taispeántas mar cheann de na hardáin is fearr le daoine óga cumasacha a spreagadh agus dúil acu san eolaíocht, teicneolaíocht, innealtóireacht agus matamaitic.

Faigheann an buaiteoir corn, €5000 agus turas chuig ionad eolaíochta.Eleathanach, 17 Eanáir 2016  Tá deis ag an té a thugann an phríomhdhuais leo páirt a ghlacadh i gcomórtas Eolaí Óg an Aontais Eorpaigh freisin.

 An taispeántas agus an Ghaeilge 
Tá duais speisialta ann, a ndéanann Foras na Gaeilge urraíocht air, don tionscnamh is fearr i nGaeilge. 

De réir Tuairisc.ie,  sa bhliain 2015, bhí tuismitheoirí, múinteoirí agus daltaí scoileanna lán-Ghaeilge mí-shásta faoin gcóras moltóireachta a bhí i bhfeidhm ag Taispeántas an Eolaí Óig ag an am. Bíonn roinnt mhaith scoileanna lán-Ghaeilge agus scoileanna Gaeltachta i láthair ag an gcomórtas eolaíochta gach uile bhliain. Thug múinteoirí eolaíochta agus tuismitheoirí le fios do Tuairisc.ie nach raibh siad sásta go mbíonn ar dhaltaí a dhéanann tionscnaimh i nGaeilge a gcuid oibre a mhíniú uaireanta i mBéarla do mholtóirí an chomórtais. Ní bhíonn an fhoirm iarratais i nGaeilge, ach i mBéarla amháin.

 Féach freisin 

 Eolaíocht

Tagairtí

*

Catagóir:Scoileanna
Catagóir:Oideachas
Catagóir:Baile Átha Cliath
Catagóir:Taispeántais